سودان  دا دئوریلمیش لیدر عمر البشیر، نیظامی کودتا‌نین آردین‌دان ایلک دفعه باشکند خارطوم‌دا ایفاده وئرمک اوچون ساوجیلیغا آپاریلارکن گؤستریلدی.
11 آوریل‌دکی کودتا‌دان سونرا ایلک دفعه گؤستریلن بشیر، دونن گونورتا ساعات‌لاریندا کوبر حبس‌خاناسیندان آلینا‌راق، پولیس قوروماسیندا باشکنددکی یاسا دیشیلیغا قارشی موباریزه ساوجیلیغینا آپاریلدی.
سودان رسمی تلویزیونو دا بشیر-ین حبس‌خانا‌دان چیخیش گؤرونتو‌لرینی نشر ائتدی.
خارطوم یاسا دیشیلیغا قارشی موباریزه ساوجی وکیلی علا الدین دفولله، مطبوعات منسوب‌لارینا ائتدیگی آچیقلامادا، بشیر-ین  شوبهه‌لی ثروت الده ائتمه و ارز ساخلاماق  اتهامی ایله ایفاده‌سی آلینماق اوچون وکیل‌لری یولداشلیغیندا ساوجیلیغیا آپاریلدیغینی سؤیله‌دی.
مطبوعاتدا چیخان خبرلرده، بشیر و دیگر بعضی شوبهه‌لی‌لر حاقیندا 1989  داکی نیظامی کودتا ایله آنایاسال سیستمی ییخدیق‌لاری سببیله آیری بیر داعوا داها آچیلماسی‌نین قرارلاشدیردیغی یازیلمیشدی.
سودان ساوجیلیغی، بشیر دؤورونون سمبول شخصیتلری حاقیندا دا 41 داعوا آچیلدیغینی بیلدیرمیشدی. اؤلکه‌ده 19 دسامبر 2018  ده ایقتیصادی بحران سببیله باشلایان گؤستری‌لرین سرعتله رژیم علیهداری حرکت‌لره چئوریلمه‌سی‌ندن سونرا اوردو، 11 آوریل  ده رهبرلیگه ال قویدوغونو آچیقلامیش و 30 ایللیک عمر البشیر دؤورو سونا چاتمیشدی.
